kardosdrur/scandi-wiki huggingface dataset:
Harry Shearer

Harry Julius Shearer (født 23. december 1943 i Los Angeles, Californien, USA) er en amerikansk komedie-og-voice-overskuespiller og manuskriptforfatter. Han er kendt for sin barndomskarriere og hans stemme for utallige figurer i The Simpsons.

Karriere 
Hans karriere begyndte allerede som barn i film som The Robe (1953) og TV-serien The Jack Benny Program (serien kørte fra 1950 til 1965). Han var med i Saturday Night Live fra 1979 til 1980. Han blev hurtigt fyrret på grund af kreativ uenighed. Senere udtalte han: «Jeg var kreativ, mens de var uenige» (orig. «I was creative, they were different»).

Shearer har publiceret tre bøger; Man Bites Town (en samling af Los Angeles Times Magazines-artikler han har lavet) og It's the Stupidity, Stupid. Den sidste, kaldet Not Enough Indiansprofil , udkom iukendt, i hvert fald efter 2005.

Shearer er nok mest kendt for sit arbejde i The Simpsons. Der lægger han stemme til figurerne Mr. Burns, Waylon Smithers, Ned Flanders, Reverend Timothy Lovejoy, Kent Brockman, Dr. Julius Hibbert, Lenny Leonard og rektor Seymour Skinner plus mange andre småroller.

Han er også en habil musiker, først og fremmest bassist, og spiller i bandene Spinal Tap og The Folksmen i de fiktive dokumentarer This Is Spinal Tap og A Mighty Wind.

Han spillede også en gæsterolle i filmen Wayne's World 2 i 1993 som radioprogramværten «Handsome Dan»

Siden 1993 har Harry været gift med sanger Judith Owen.

Eksterne henvisninger 

 Officielle hjemmeside
 

Stemmer i The Simpsons
Skuespillere fra USA
Tegnefilmsdubbere fra USA
Personer fra Los Angeles
Alex Rasmussen

Alex Nicki Sylvest Rasmussen (født 9. juni 1984 i Svendborg) er en dansk cykelrytter, der kører både baneløb og landevejsløb. Som landevejsrytter er Alex Rasmussen spurtstærk, og det var da også i en spurt, at han i 2007 kunne tage titlen som dansk mester som den første ikke-Team CSC-rytter i en årrække. Ligeledes har han vist sin hurtighed på prologer i mindre etapeløb. I Danmark så man det under Post Danmark Rundt 2006, hvor Alex Rasmussen blandede sig helt fremme blandt de hurtige sprintere, dog uden etapesejr.

Alex Rasmussen har markeret sig stærkt i flere banediscipliner, blandt andet i parløb, hvor han har kørt adskillige sejre hjem sammen med sin faste makker, Michael Mørkøv, herunder flere DM, EM for U/23 i 2005 samt seksdagesløbet i Grenoble 2007. Rasmussen har også haft andre gode baneresultater, og han vandt således tre DM-titler ved banemesterskaberne i 2007: Individuel forfølgelsesløb, holdforfølgelsesløb og pointløb. Derudover har han haft gode resultater i disciplinen scratch, hvor han allerede i 2003 vandt EM-bronze for U/23. Denne medalje blev året efter vekslet til guld, og i 2005 blev han verdensmester i scratch, en bedrift han gentog på hjemmebane i 2010. Endelig er han en del af det hold, der i 2007 vandt VM-bronze i holdforfølgelsesløb og i 2008 vandt VM- og OL-sølv. Til bane-VM i Polen i marts 2009 han med 4000 m-holdet et skridt videre og slog i finalen australierne og fik guld. Derudover vandt han også ved VM i Polen parløbsfinalen med Michael Mørkøv, og fik dermed sit tredje verdensmesterskab.

Det blev i midten af september 2011 offentliggjort, at Alex Rasmussen tre gange inden for 18 måneder havde forsømt at oplyse om sit opholdssted, mens dopingkontrollen var kommet forbi. Indtil sagen er afgjort, må han ikke konkurrere eller deltage i organiseret træning. Han blev efterfølgende fyret af sit hold, .

Resultater

2010 
Nr. 1
 Vuelta a Andalucia Ruta Ciclista Del Sol (4. etape)
 Grandprix Herning
 4 Jours de Dunkerque (1. etape, 3. etape)

Nr. 2
 s mesterskab i enkeltstart

Nr. 3
 Vuelta a Andalucia Ruta Ciclista Del Sol (2. etape)
 Ster-Elektroer (3. etape)
 Bayern Rundfahrt (5. etape)

2009 
Nr. 1
  Verdensmester – 4000 m holdforfølgelsesløb (med Jens-Erik Madsen, Casper Jørgensen, Michael Færk Christensen)
  Verdensmester – Parløb (med Michael Mørkøv)
 Københavns seksdagesløb (med Michael Mørkøv)
 M1 Grand Prix

Nr. 2
 s mesterskab i enkeltstart
 Sachsen Tour (2. etape)

Nr. 3
 Post Danmark Rundt (5. etape, Enkeltstart)

2008 
Nr. 1
 Ronde de l'Ose (3. etape)
 Tour of Qinghai Lake (Samlet, Pointkonkurrencen, 1. etape, 2. etape, 4. etape, 10. etape)

Nr. 2
 Midt Data Løbet
 s mesterskab i holdtidskørsel (med Team Designa Køkken)
  Olympiske Lege, Holdforfølgesesløb (med Casper Jørgensen, Michael Mørkøv og Michael Færk Christensen)
 CK Århus Løbet (Enkeltstart)
 Hydro Løbet
 September Cup

Nr. 3
 Invita Løbet
 Rogaland Grandprix

Eksterne henvisninger 

Personer fra Svendborg
Mandlige cykelryttere fra Danmark
Dopingsager i cykelsport
Olympiske sølvmedaljevindere fra Danmark
Medaljevindere fra Danmark ved sommer-OL 2008
Årets fund i dansk idræt
Vindere af Københavns seksdagesløb
Folegandros

Folegandros () er en lille ø i det græske øhav, der sammen med øerne Sikinos, Ios, Anafi og Santorini danner den sydlige del af øgruppen Kykladerne. Øen har et areal på 32,2 km2 og antallet af fastboende er 765. Øen er et rejsemål for øhoppere, der rejser fra ø til ø i det græske øhav. Byen Chora er øens højdepunkt i mere end én forstand. Der er mange klipper, men også badestrande.

Historie 
Der vides kun lidt om øens antikke historie. Indbyggerne var Dorere. Senere kom øen under Athens styre. Øen blev i 1207 vundet af venezieren Marco Sanudo og forblev under Venezia indtil 1566, da øen blev taget af osmanniske tyrkere. Grækerne generobrede øen i det 19. århundrede. 
Øen er tidlige blevet benyttet til eksilhjem for systemkritikere.

Geografi
Folegandros' landskab er varieret og består bl.a. af høje klipper og en stor grotte. Øens hovedby, Chora, er bygget på kanten af en 200 meter høj klippe. Øens havn er i den lille landsby Karavostasis. Landsbyen Ano Meria har et lille men interessant økologisk og folkloristisk museum. Blandt de mest kendte badestrande på øen er Katergo, som kun er fremkommelig med båd. Der er både som sejler til Katergo stranden fra Karavostasis. Ketergo stranden bruges af naturister.

Galleri

Referencer 

Kykladerne
David Shrigley

David Shrigley (født 17. september 1968 i Macclesfield ) er skotsk billedkunstner.

Han er kendt for sine humoristiske og naivistiske sort-hvide tegninger.

David Shrigley er uddannet på Glasgow School of Art og bor i Glasgow. 

Shrigley arbejder med tegninger, fotografier og skulpturer og benytter sort humor og det absurde til at kommentere virkeligheden. Hans skæve tegninger og tekster har en humoristisk og naivistisk tone.

Ekstern henvisning 
David Shrigley, Glasgow Artist, Scotland, UK 

Kunstnere fra Storbritannien
Personer fra Macclesfield
Jaap Eden baan

Jaap Eden baan er en 400 m isbane og et ishockeystadium, der ligger i Amsterdam, Holland i kvarteret Watergraafsmeer i det østlige Amsterdam. Banen er opkaldet efter den berømte hollandske skøjteløber Jaap Eden.

Stadionet er hjemmebane for ishockeyholdet Amstel Tijgers, der pt. er regerende hollandske mestre. 

Bygninger, konstruktioner og anlæg i Amsterdam
Zeitgeist, the Movie

Zeitgeist, the Movie er en dokumentarfilm fra 2007 der er produceret af Peter Joseph i 2007 og handler om kristendommen, terrorangrebet den 11. september 2001 og USA's centralbank samt om en række konspirationsteorier om de tre emner. Den blev udgivet online på Google Video i juni 2007. Filmen varer 1 time og 55 min.

Zeitgeist erklærer, at den forsøger på at få folk til åbne deres øjne, så de kan se hvad der i virkeligheden foregår i forhold til ovenstående emner, idet den erklærer sig uenig med den officielle forklaring. Den har ligeledes et erklæret mål om at sætte gang i et oprør mod de systemer, den redegør for kontrollerer denne verden. Dog er filmens hovedbudskab at man som individ bør tænke selv og ikke "blot" tage de informationer, der præsenteres gennem de gængse medier for pålydende. 

For at understøtte dette er der på hjemmesiden en række kildehenvisninger.

Se også 
 Acharya S

Referencer

Eksterne henvisninger 
 
 Zeitgeistmovie.com.

Konspirationsteorier
Pseudohistorie
Dokumentarfilm fra USA
Film fra 2007
Blå mænd

Blå mænd er en dansk komediefilm fra 2008 af instruktørdebutanten Rasmus Heide og produceret af Fridthjof Film. Manuskriptet er skrevet af Rasmus Heide i samarbejde med Mick Øgendahl, der debuterer som manuskriptforfatter og medvirker som en af filmens hovedroller. Optagelserne til filmen begyndte den 3. september 2007 og blev afsluttet den 10. oktober 2007.
Filmen solgte 450.000 biografbilleter i Danmark.

I hovedrollen ses Thure Lindhardt, mens de øvrige store roller er besat af Mick Øgendahl, Sidse Babett Knudsen og Troels Lyby. Derudover medvirker også Mia Lyhne, Beate Bille, Søren Malling, Dick Kaysø, Claes Bang, Maibritt Saerens, Martin Brygmann, Rasmus Bjerg og Helle Fagralid.

Handling 

Jesper Jensen (Lindhardt) lever den perfekte tilværelse som fremadstormende sælger i en moderne IT-virksomhed, bor i moderne hus med en smuk kæreste. Han bruger ofte ufine metoder for at nå sine salgsmål og er ikke typen, der tager særlig meget hensyn til andre, og som gentagen indehaver af titlen 'månedens sælger' kender Jesper ikke til nederlag. Men en aften stiger uovervindeligheden for alvor ham til hovedet, og han kører galt i sin bil under påvirkning af alkohol. Han får frataget kørekortet, og bliver idømt samfundstjeneste, der skal afsones på den lokale genbrugsstation i Nordsjælland. Han mister tillige sit job og kæresten flytter ud.

Jesper kan ikke forlige sig med nedværdigende job, der efter hans mening burde betjenes af mennesker med et lavere intelligensniveau end ham selv, og alle hans fordomme bliver bekræftet, da han på genbrugsstationen møder sine nye kollegaer; den flyvske Dion (Mick Øgendahl), den virkelighedsfjerne Lotte (Babett Knudsen) og stedets krakilske leder, Theodor (Lyby).

Men Jesper må sluge mange af sine kameler igen, for ingen af hans nye bekendtskaber kan affærdiges som mindrebemidlede, og da han får et godt øje til en smuk pige (Fagralid), der jævnligt kommer forbi genbrugsstationen, bliver hans nye tilværelse pludselig udholdelig. Da pladsen trues af lukning fra den kommunale tilsynsførende, Varberg (Malling), må Jesper træde i karakter og for første gang kæmpe en anden sag end sin egen.

Medvirkende 

 Thure Lindhardt Jesper Jensen
 Sidse Babett Knudsen Lotte Markman
 Mick Øgendahl Dion Drejer
 Maibritt Saerens Kassandra
 Troels Lyby Theodor Jørgensen
 Helle Fagralid Sofie
 Søren Malling Varberg
 Beate Bille Dorte
 Martin Brygmann Kørelærer
 Dick Kaysø Dions far
 Claes Bang Lars
 Ditte Hansen Hanne- Lottes kæreste
 Mira Wanting Jane- Dions kone
 Per Rosenberg - Theodors søn
 Kim Kold - Rocker

Blå mænd soundtrack 

 Aura – "I Will Love You Monday"
 Jakob Weise Hellum – "I Turn And Fall To You"
 Jakob Weise Hellum – "Heaven Is A Place"
 Jakob Weise Hellum – "Freedom"
 Cara Dove – "A Daydream Nightmare"
 Simon Schmidt – "Livet Uden Hoved"
 Brian Larsen – "Den Højeste Pris"
 Ian Dawn – "Love (Blue Skies)"
 Jokeren feat. Gigasus – "Lev Livet"
 Vincent Van Go Go – "A+"
 Freedom vs. Musikk – "Hang On 2007"

Eksterne henvisninger 
 Blå Mænd
 
 Info om filmen på Scanbox.dk 

Danske film fra 2008
Komediefilm fra Danmark
Film instrueret af Rasmus Heide
Dansksprogede film
Hyperbasfløjte

En hyperbasfløjte er et musikinstrument i træblæsefamilien og er det største og dybeste medlem af fløjtefamilien. Den er stemt i C (subkontra C) – fire oktaver under en normal tværfløjte; én oktav under den dybeste C på et klaver. Total rørlængde er over otte meter, og grundtonen ligger på grænsen til hvad det menneskelige øre kan opfatte.

Den vigtigste udøver af hyperbasfløjten er den italienske fløjtenist Roberto Fabbriciani, der også er udvikleren af instrumentet. Fløjten er lavet af polyvinylchlorid og der findes kun én udgave af den i verden.

Fløjter
Gummifigen

 
Gummifigen (Ficus elastica) er et 30-40 meter højt træ med op til 35 cm lange blade. Frugten er en oval figen, som er 1 cm lang og knapt spiselig.

Beskrivelse 
Træet kan blive 30-40 meter højt, i sjældne tilfælde op til 60 meter. Stammen er op til 2 meter i diameter. Bladene er blanke og ovale, 10-35 cm lange og 5-15 cm brede. De er størst på yngre planter. 

Som for andre medlemmer af figenslægten behøver blomsterne en speciel art af figenhvepsen til bestøvning. På grund af denne samevolution har gummifigentræet ikke farverige eller lugtstærke blomster for at kunne tiltrække andre bestøvere. 

Frugten er en lille gulgrøn, oval figen, som er 1 cm lang og knapt spiselig. Den vil kun indeholde frø med spireevne, hvor den rigtige figenhveps også findes.

Eksterne henvisninger 

Nytteplanter
Figen
Kent Brockman

Kent Brockman (født Brocklestein) er en figur i den animerede tv-serie The Simpsons. Skuespilleren Harry Shearer lægger stemme til figuren. Brockman er en mand midt i 50'erne og er en af Springfields mest kendte nyhedsoplæsere og arbejder i Springfields lokal-TV Channel 6. Han har også været på programmer som Eye on Springfield og Kentrasting People. Brockman startede sin tv-karriere i 1960'erne under navnet Kenny Brocklestein (episoden "Mother Simpson").

Der er folk, der mener, at han er baseret på nyhedsreportere fra virkelighedens verden som Los Angeles-reporterne Jerry Dunphy, Hal Fishman, Lloyd Robertson og Ted Baxter, hovednyhedsoplæseren fra Mary Tyler Moore, spillet af Ted Knight. Det hævdes også, at han kunne minde om Ted Koppel og Walter Cronkite.

Eksterne henvisninger 

Figurer i The Simpsons
Carl Henrik Koch

Carl Henrik Koch (født 15. november 1938 i Usserød) er en dansk filosof og videnskabshistoriker, ansat ved Københavns Universitet fra 1966; fra 1988 som docent. 

Han har dels skrevet lærebøger: Logik (1968), Almen Metodelære (1973), Filosofiens historie i nyere tid: Fra reformationen til oplysningstiden (1983), dels enkeltstudier: Francis Bacon (1979), En flue på Hegels udødelige næse, eller om A.P. Adler og Søren Kierkegaards forhold til ham (disputats, 1990) og om Jens Kraft som filosof (1992).

Hans hovedværk er Den danske filosofis historie i fem bind (sammen med Sten Ebbesen) udgivet 2002-04.

Koch blev indvalgt i Videnskabernes Selskab i 1991.

Noter 

Medlemmer af Videnskabernes Selskab
Filosoffer fra Danmark
Ansatte ved Københavns Universitet
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Videnskabshistorikere fra Danmark
Filosofihistorikere fra Danmark
Erik Westerby

Niels Erik Westerby (9. maj 1901 på Frederiksberg – 14. februar 1981 i Ringkøbing) var en dansk arkæolog. Sideløbende med sin advokatvirksomhed foretog Westerby fremragende udgravninger, udgivet som Stenalderbopladser ved Klampenborg (1927). I 1944 påviste han Danmarks dengang ældste boplads fra Brommekulturen. Til hans ære stiftedes Erik Westerby-prisen i 1981.

Arkæologer fra Danmark
Bernt Petersen

Bernt Petersen (født 11. januar 1937, død 6. marts 2017 i Farum) var en dansk arkitekt. Som udlært møbelsnedker blev Bernt uddannet på Kunsthåndværkerskolen, hvor han var lærer 1973-78. Han underviste på Kunstakademiet i København 1978-85. På egen tegnestue formgav fra 1963 Bernt Petersen møbler i træ, overvejende i lyse træsorter som ask og bøg. Formsproget er enkelt og tilpasset en industriel produktion, og hans møbler er blevet anvendt i bl.a. teater- og koncertsale i en lang række danske byer. Bernt Petersen har endvidere virket som udstillingsarkitekt.

Referencer 

Danskere i 1900-tallet
Ansatte ved Kunstakademiets Arkitektskole
Møbelarkitekter fra Danmark
Personer i Kraks Blå Bog (afdøde)
Johannes Brøndum-Nielsen

Johannes Brøndum-Nielsen (født 2. december 1881 i Hejlskov, Ørslevkloster Sogn, død 9. marts 1977 i Rungsted) var en nordisk filolog, docent i nordiske sprog ved Københavns Universitet 1919, professor 1926–1952.

Barndom 
Brøndum-Nielsen blev født i Hejlskov, Ørslevkloster Sogn, som søn af skolelærer og kirkesanger Niels Christian Brøndum-Nielsen og hustruen Hanne Katinka Sofie, født Olsen.

Brøndum-Nielsen voksede op på det sydlige Fyn.

Brøndum-Nielsen havde en bror, Aage Brøndum-Nielsen, der var kunstner ved siden af lærergerningen .

Karriere 
Brøndum-Nielsen fik lærereksamen fra Skårup Seminarium i 1902 og søgte så til København, hvor han i 1904 blev student fra Lang og Hjorts kursus. I 1910 blev han magister i nordisk filologi, og i 1914 fik han sin doktorgrad, dr. phil. .

I årene 1909-1919 virkede han som lærer ved Den danske realskoles seminarium og ved statens lærerhøjskole. Han fik i 1919 fast ansættelse ved Københavns universitet, først som docent, siden som professor i nordiske sprog (1926-1952).

Fra sin ungdom til langt op i sin høje alderdom udforskede Brøndum-Nielsen modersmålet. Han var ikke blot som videnskabsmand og universitetslærer, men også som igangsætter og organisator af modermålsforskningen. 

Hovedværket i hans omfattende forfatterskab er den store håndbog Gammeldansk Grammatik i sproghistorisk Fremstilling, 1–8 (1928–74), der rummer en indgående behandling af dansk lyd- og formlære indtil ca. 1500. Værket Dialekter og Dialektforskning (1927) banede vejen for universitetsundervisning i dialektologi. Ved Ordbog over det danske Sprog, 1–28 (1918–56), medvirkede Brøndum-Nielsen som en af de mest produktive redaktører.

Hans samling af skønlitterære og litteraturhistoriske værker står delvis opstillet på Læsesal Vest i Den Sorte Diamant.

Brøndum-Nielsen var også bidragyder til dagspressen, navnlig som deltager i den offentlige debat. Han kæmpede energisk, men forgæves, mod retskrivningsreformen af 1948 og mod udleveringen af de islandske håndskrifter.

Fagligt var Brøndum-Nielsen konservativ og dermed fremmed over for nyere strømninger inden for sprogvidenskaben, men på traditionens grund har hans virke sat sig mange varige spor.

Hæder 
Brøndum-Nielsen blev Ridder af Dannebrogordenen 1931, Dannebrogsmand 1940 og Kommandør af Dannebrog 1951.

Privat 
Brøndum-Nielsen var gift to gange.
 Første gang var 23. december 1908 i Vor Frue, København, med pigen Anna Elfrieda Jensine Christensen (født 22. januar 1886 i Frederikshavn, død 27. marts 1944 i Hellerup)
 Anden gang var 1. maj 1950 på Frederiksberg med enken Johanne Wilse Nielsen (født 27. februar 1886 i København, død 2. maj 1981 i Hørsholm).

Død 
Han er begravet på Hellerup Kirkegård.

Kilder 

Filologer fra Danmark
Sprogvidenskabsfolk fra Danmark
Grammatikere
Professorer fra Københavns Universitet
Personer fra Jylland
Kommandører af Dannebrog
Faglitterære forfattere fra Danmark
Danskere i 1900-tallet
Medlemmer af Videnskabernes Selskab
Henrik Have

Henrik Have (født 14. marts 1946 i Gladsaxe, død 12. september 2014 i Hvide Sande) var en dansk billedkunstner og forfatter.  Hans forældre var overlaborant, gårdejer Helmer Andreas Have og laborant Carla Christine Bloch. 1989 blev han gift med Anne Katrine Kokholm Nielsen. 

Have er en autodidakt kunstner. Hans multimediale kunst, der strækker sig fra objekter og collager over maleri og skulptur til digtning og forlagsvirksomhed (Edition After Hand siden 1973), har rødder dels i absurdismen og i den nye franske romans formeksperimenter, dels i 1960'ernes og 1970'ernes radikalistiske avantgardebevægelser såsom fluxus, minimalisme, koncept- og proceskunst. Både som digter og som billedkunstner følte Have sig tidligt tiltrukket af den antipsykologiske kunst, der sætter forfatterens jeg i baggrunden og til gengæld involverer læser og beskuer i et åbent fortolkningsarbejde, hvor selve sproget, materialeprocessen og dannelsen af betydning står i centrum. Efter i mange år at have arbejdet med installationskunst og happenings begyndte han i 1980'erne at udføre malerier og tegninger, hvor skrift, billede og objekt ofte samarbejdes. 

1974 flyttede Have fra Gladsaxe til den vestjyske landsby No hvor han indrettede sit atelier i en landejendom. Han havde planer om at oprette en skulpturpark ved sit hjem i No, som ikke nåede at blive færdig inden hans død. Henrik Have døde på Anker Fjord Hospice i Hvide Sande efter længere tids sygdom.

Af hædersbevisninger har han blandt andet fået: Statens Kunstfonds livsvarige ydelse (1990), Eckersberg Medaillen og Leo Estvads Legat (1998).

Eksterne kilder/henvisninger 
 
 
 Officielt website
 KunstOnlines oversigt over hans udstillinger 

Digtere fra Danmark
Kunstnere fra Danmark
Modtagere af Eckersberg Medaillen
Danskere i 1900-tallet
Danskere i 2000-tallet
Dansksprogede forfattere fra Danmark
Kunstnere på finansloven (afdøde)
Forlæggere fra Danmark
Personer i Kraks Blå Bog (afdøde)
Personer fra Gladsaxe
Wings

Wings var en britisk rockgruppe 1971-80, dannet af Paul McCartney med Linda McCartney (1941-98), keyboard og sang, og den tidligere Moody Blues-guitarist og -sanger Denny Laine (f. 1944) som de øvrige gennemgående medlemmer. Efter at The Beatles ikke havde optrådt live siden 1966, ønskede Paul McCartney på ny at arbejde og give koncerter med et band. Wings debuterede på små collegescener, men efter bl.a. udsendelse af albummene Band on the Run (1973) og Venus And Mars (1975) turnerede gruppen over hele verden; liveoptagelser herfra er samlet på tripelalbummet Wings Over America (1976).

I 1977 fik bandet sin eneste nummer 1-singler i Storbritannien med "Mull of Kintyre", der blev en af de bedst sælgende singler nogensinde i Storbritannien.

Gruppens sidste album blev udgivet i i 1979 under navnet Back to the Egg. Dele af sangen var optaget på Lympne Castle i Kent.

Medlemmer

Members 
 Paul McCartney – forsanger, bas, klaver, keyboard, trommer (1971–1981)
 Linda McCartney – keyboards, klaver, percussion, vokal (1971–1981; died 1998)
 Denny Laine – guitar, bass, klaver, vokal (1971–1981)
 Denny Seiwell – trommer, percussion (1971–1973)
 Henry McCullough – guitar, baggrundsvokal (1972–1973; died 2016)
 Jimmy McCulloch – guitar, vokal, bas (1974–1977; died 1979)
 Geoff Britton – trommer, percussion (1974–1975)
 Joe English – drums, percussion, vokal (1975–1977)
 Laurence Juber – guitar, baggrundsvokal (1978–1981)
 Steve Holley – trommer, percussion, baggrundsvokal (1978–1981)

Timeline

Diskografi 
 Wild Life (1971)
 Red Rose Speedway (1973)
 Band on the Run (1973)
 Venus and Mars (1975)
 Wings at the Speed of Sound (1976)
 London Town (1978)
 Back to the Egg (1979)

Eksterne henvisninger 

 

The Beatles
Rockgrupper fra Storbritannien
Paul McCartney
Marius Kristensen

Marius Kristensen (født 27. april 1869 i Lystrup, Elsted Sogn, død 2. november 1941 i København) var en dansk sprogforsker, lærer ved Askov Folkehøjskole 1895-1927 og derefter til sin død lønnet af Carlsbergfondet. 

Han var søn af gårdmand Peder Andersen Kristensen og hustru Ane Andersen i Baastrup i Hylke Sogn. Han blev gift 1. august 1899 med Ane Marie Hansen, født 13. september 1872 i Tranekær på Langeland, der var lærerinde, datter af sognepræst Hans Anton Hansen og hustru Jensine Margrethe Mathiassen i Blegind Præstegård.

Kristensen var uddannet cand.mag., blev dr.phil. 1906 og øvede en betydningsfuld indsats i dansk dialektologi; et hovedværk er Kort over de danske folkemål med forklaringer (1898-1912, sammen med V. Bennike). Til sprog- og kulturhistorien bidrog han med bl.a. disputatsen Fremmedordene i det ældste danske skriftsprog (1906) og de omhyggelige tekstudgaver Harpestræng (1908-20) og En klosterbog fra middelalderens slutning (1928-33). Han udarbejdede desuden første halvbind af Danmarks gamle Personnavne (1936-40, sammen med Gunnar Knudsen).

Udvalgt bibliografi

Externe henvisninger 

 Biografi  i Danske Studier

Filologer fra Danmark
Folkehøjskolelærere fra Danmark
Personer fra Aarhus